১৮৪৮ খ্রিস্টাব্দে ফেব্রুয়ারি বিপ্লবের প্রভাবে জার্মানির গণতান্ত্রিক ও জাতীয়তাবাদী আন্দোলন প্রথম গতি পায়। পরবর্তীকালে ১৮৬২ খ্রিস্টাব্দে বিসমার্ক প্রাশিয়ার প্রধানমন্ত্রী পদে নিযুক্ত হওয়ার সাথে সাথেই জার্মানির ঐক্য আন্দোলন আরো অনেক গুণ শক্তিশালী হয় এবং সঠিক পথে অগ্রসর হয়।
বিসমার্কের নীতি:- জার্মানির ঐক্যসাধনের প্রচেষ্টায় বিসমার্কের নীতিগুলি ছিল উল্লেখযোগ্য -
(ক) ক্যাভুরের মতো রাজতন্ত্রে তার গভীর আস্থা ছিল।
(খ) গণতন্ত্র বা পার্লামেন্ট সম্পর্কে তাঁর কোনো প্রকার শ্রদ্ধা ছিল না।
(গ) তিনি মনে করতেন, জার্মানির ঐক্য স্থাপনের জন্য প্রয়োজন একমাত্র- রক্ত-লৌহ নীতি।
(ঘ) তিনি বিশ্বাস করতেন, শুধুমাত্র সামরিক শক্তি এবং কূটনৈতিক বুদ্ধি দেশের যে-কোনো সমস্যার সমাধানের একমাত্র অস্ত্র।
বিসমার্কের এই নীতির প্রয়োগ:- বিসমার্ক তাঁর রক্ত-লৌহ নীতি প্রয়োগ করে, একাধিক যুদ্ধ-বিগ্রহের মাধ্যমে জার্মানির ঐক্যের পথ সূচিত করেছিল।
(ক) ডেনমার্কের সাথে যুদ্ধ : স্লেজউইগ ও হলস্টিন প্রদেশের সমস্যা কে কেন্দ্র করে বিসমার্ক তার পরিকল্পনাকে কাজে লাগানোর প্রথম সযোগ পেয়েছিলেন।